# 5.2. Traballo individual e en equipo!

# Rúbrica de coavaliación

Bótalle un ollo a esta rúbrica para reflexionares e valorares o funcionamento do teu grupo.

Analizamos o traballo en equipo
| Foi excelente porque... | Fixémolo ben porque... | Custounos un pouco porque... | Debemos mellorar porque...
--- | --- | --- | --- | ---
Na participación e colaboración | Todos as persoas do equipo participamos activamente e colaboramos axudando a outras. (2) | Todos as persoas do equipo participamos activamente, pero non axudamos a outras porque nos centramos no noso traballo. (1.5) | A metade dos membros do equipo participaron activamente. (1) | Só traballou un membro do equipo e as outras persoas integrantes do grupo non colaboraron nin axudaron. (0.5)
O clima de traballo | Foi motivador e respectuoso, sen conflitos dentro do grupo. (2) | Foi agradable, aínda que existiron pequenos conflitos que se resolveron inmediatamente. (1.5) | Foi pouco motivador porque houbo conflitos frecuentes que afectaban ao traballo e que se solventaron con axuda. (1) | Foi conflitivo porque houbo moitos problemas que afectaron ao traballo. (0.5)
Na posta en común de ideas | Todas as persoas do grupo fixemos achegas para completar as tarefas. Respectáronse as opinións e argumentouse o rexeitamento de propostas. (2) | Todas as persoas do grupo fixemos achegas para completar as tarefas, pero algunhas das propostas rexeitáronse sen razoamento. (1.5) | A metade do grupo achegou ideas e propuxo ideas e solucións para acadar as tarefas. (1) | Só un membro do equipo achegou ideas, o resto das persoas non levou propostas ao debate. (0.5)
Para o seguimento do traballo | Fixemos debates e analizamos os resultados do traballo para recoller propostas de mellora. (2) | Analizamos os resultados do traballo, e debatemos os resultados, mais non houbo propostas de mellora. (1.5) | Analizamos os resultados do traballo, pero sen debates nin propostas de mellora. (1) | Non fixemos a valoración do traballo nin debatemos os resultados. (0.5)
A autonomía | Foi plena, xa que organizamos o funcionamento do grupo sen axuda, incluso axudamos a outros grupos a organizarse. (2) | Foi adecuada, xa que organizamos o funcionamento do grupo sen axuda. (1.5) | Foi moderada, xa que tivemos que solicitar axuda para organizar o traballo ao inicio, mais logo o equipo traballou con autonomía. (1) | Foi escasa, xa que solicitamos axuda en varias ocasións para organizar o traballo. (0.5)

Elaboración propia (proxecto cREAgal). Analizamos o traballo en equipo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

# A miña participación

Bótalle un ollo a esta rúbrica para reflexionares e valorares o funcionamento do teu grupo.

Valoro a miña participación no reto.
| Foime xenial porque... | Fíxeno ben porque... | Custoume un pouco porque... | Debo mellorar porque...
--- | --- | --- | --- | ---
Na comprensión do proxecto | Entendín todos os pasos para conseguir o reto final e o seu propósito. (2) | Souben o que tiña que facer no reto aínda que non entendín o seu propósito. (1.5) | Necesitei axuda para entender o reto e os pasos para acadalo. (1) | Aínda que solicitei axuda, non entendín as partes do reto. (0.5)
No traballo en equipo | Integreime ben no grupo, axudei ás miñas compañeiras e compañeiros. Amosei moita iniciativa e fun parte importante do equipo. (2) | Integreime ben no grupo, axudei ás miñas compañeiras e compañeiros. Acheguei poucas propostas, pero apoiei as propostas das demais persoas. (1.5) | Tiven dificultades para traballar en equipo. Non colaborei co resto do grupo. (1) | Non logrei integrarme ben no grupo e rexeitei o traballo. (0.5)
No traballo individual | Realicei as actividades individuais que correspondían e remateinas sen erros. Esforceime para realizalas sen axuda. Colaborei coas miñas compañeiras e compañeiros. (2) | Realicei as actividades individuais que correspondían, tiven éxito e fíxenas correctamente. Esforceime para acabalas sen axuda e entregueinas todas e a tempo. (1.5) | Non realicei todas as actividades individuais que correspondían, para algunhas necesitei axuda. Entregueinas nos tempos marcados. Máis da metade tiveron puntuacións correctas. (1) | Non realicei todas as actividades individuais que correspondían. Ademais, a pesar de ter axuda, os resultados deberían ser mellores. (0.5)
Nas sesións conxuntas | Participei activamente e esforceime para acadar as tarefas con éxito. Axudei ás miñas compañeiras e compañeiros. (2) | Participei activamente e esforceime para acadar as tarefas con éxito. (1.5) | Participei nas tarefas, mais non me esforcei o necesario e algunhas saíron mal. Debería implicarme máis. (1) | A pesar de participar nalgunhas actividades, frustreime moito e desistín en realizar ou intentar todas as tarefas. Debería esforzarme moito máis. (0.5)
Na superación do reto | Traballei co meu equipo para superar o reto, tamén axudei a outros equipos. (2) | Colaborei na consecución do reto. (1.5) | A miña participación para superar o reto foi baixa, os meus compañeiros e as miñas compañeiras tiveron que axudarme moito. (1) | Non participei na preparación do reto, deixei que as miñas compañeiras e os meus compañeiros fixeran todo o traballo. (0.5)

Elaboración propia (proxecto cREAgal). Valoro a miña participación no reto. (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova ventá

Páxina 32 de 36

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)