# 3.1. Primeira mensaxe: cando e onde?

## Glosario

## Civilización

Definición:

  Do latin civis (cidadán) e civitas (cidade). Concepto empregado para referirse ao conxunto de costumes, institucións, goberno e cultura propias dun grupo humano que acadaron certa complexidade nas súas formas de organización.

Exemplo:

  O mundo da antiga Grecia e Roma son a base da civilización europea actual.

## Colonia

Definición:

  Territorio onde se estableceron habitantes procedentes da Hélade. Na historia grega a fundación de colonias ten que ver con procesos de emigración, e non de conquista. Foron habituais na área mediterránea entre os séculos VIII e VI a. C.

Exemplo:

  Emporion (a actual Ampurias, en Xirona) foi unha colonia grega.

## Imperio

Definición:

  Entidade política de grande extensión que agrupa un conxunto de territorios diferentes conquistados por unha autoridade única.

Exemplo:

  O Imperio de Alexandre Magno chegou ata a actual India.

## Magna Grecia

Definición:

  Territorio ao sur da Península Itálica no que se estableceron numerosas colonias gregas. Destaca pola riqueza da súa agricultura e ser un importante enclave comercial no Mediterráneo. Desde a Magna Grecia estendeuse a influencia da cultura grega sobre a nacente civilización romana que acabará conquistando este territorio no século I a. C.

Exemplo:

  Tarento, Síbaris e Cumas foron colonias situadas na Magna Grecia.

## Metrópole

Definición:

  A partir do século VIII na Grecia Antiga a metrópole era cada unha das polis das que partirán cidadáns (oikistés) para fundar novas cidades na costa mediterránea. De cada metrópole podían depender varias colonias que aínda que eran independentes tiñan normalmente relacións preferentes coa súa metrópole.

Exemplo:

  Corinto foi a metrópole de colonias como Siracusa e Córcira.

## Peloponeso

Definición:

  Península do sur da Grecia continental, rodeada polo mar Xónico ao oeste a o mar Exeo ao leste, cun territorio fundamentalmente montañoso clave na historia e a cultura da antiga Grecia, con polis coma Olimpia, Micenas ou Esparta.

Exemplo:

  Atenas e Esparta enfrontáronse na Guerra do Peloponeso.

# A primeira mensaxe

Κλέπτης di...

Velaquí a primeira mensaxe. Se queredes recuperar as pezas, só tedes que descifrar por grupos cada unha das pistas.

## Lectura facilitada

Κλέπτης di...

Velaquí a primeira mensaxe.

Se queredes recuperar as pezas.

Só tedes que descifrar por grupos cada unha das pistas.

## Repasa o alfabeto

# Cronoloxía da antiga Grecia

Ao longo de varios séculos, os antigos gregos e gregas deixaron pegadas imborrables en diversos ámbitos coma o pensamento racional, a política e a cultura.

## Audio

audio/mpeg

# Ámbito xeográfico da antiga Grecia

A antiga Grecia, no extremo leste do mar Mediterráneo, comprendía:

1. A Península Balcánica desde Macedonia ao norte ata a península do Peloponeso ao sur. Aquí están lugares e polis claves na civilización grega como Atenas e Esparta.
2. As illas dos mares Exeo e Xónico como Creta, Lesbos, Rodas e Corfú.
3. A parte asiática, que incluía a costa occidental da actual Turquía, con enclaves como Troia, Éfeso e Mileto. E un dos ámbitos de expansión do imperio de Alexandre Magno.
4. As metrópoles gregas fundaron colonias ao longo do Mediterráno Occidental, como a Magna Grecia.

## Lectura facilitada

A antiga Grecia, no extremo leste do mar Mediterráneo, comprendía:

A Península Balcánica desde Macedonia ao norte ata a península do Peloponeso ao sur.

Aquí están lugares e polis claves na civilización grega como Atenas e Esparta.
As illas dos mares Exeo e Xónico como Creta, Lesbos, Rodas e Corfú.

A parte asiática, que incluía a costa occidental da actual Turquía, con enclaves como Troia, Éfeso e Mileto.

E un dos ámbitos de expansión do imperio de Alexandre Magno.

As metrópoles gregas fundaron colonias ao longo do Mediterráneo Occidental, como a Magna Grecia.

## Audio

audio/mpeg

Agora toca comprobar os vosos coñecementos. Lembrade os grupos que xa tedes organizados e preparádevos para o reto: cada un debe responder unha das seguintes cuestións.

# Situamos os antigos gregos e gregas

# Pregunta

1. A extensión xeográfica da antiga civilización grega comprendía nun principio tres espazos:

# Respostas

Opción 1

Península balcánica, illas dos mares Exeo e Xónico e as costas de Asia Menor.

Opción 2

A península balcánica e a do Peloponeso.

Opción 3

A península balcánica, a itálica e o mar Adriático.

Opción 4

A península balcánica e o norte de África.

# Retroalimentación

Opción correcta

Incorrecto

Incorrecto

Incorrecto

# Solución

1. Opción correcta (Retroalimentación)
2. Incorrecto (Retroalimentación)
3. Incorrecto (Retroalimentación)
4. Incorrecto (Retroalimentación)

# Pregunta

2. A principal vía de comunicación para os gregos naquela época era:

# Respostas

Opción 1

Os ríos da península balcánica.

Opción 2

A pé a través das montañas como o monte Olimpo.

Opción 3

O mar Xónico e o Exeo.

Opción 4

Os mares Mediterráneo, Xónico e Exeo.

# Retroalimentación

Incorrecto

Incorrecto

Incorrecto

Opción correcta

# Solución

1. Incorrecto (Retroalimentación)
2. Incorrecto (Retroalimentación)
3. Incorrecto (Retroalimentación)
4. Opción correcta (Retroalimentación)

# Pregunta

3. Os gregos fundaron colonias ao longo das costas do mar Mediterráneo para:

# Respostas

Opción 1

Establecer relacións comerciais.

Opción 2

Facer turismo e aprender novos idiomas.

Opción 3

Establecer relacións comerciais e difundir a súa cultura.

Opción 4

Para construír templos aos deuses e deusas.

# Retroalimentación

Incorrecto

Incorrecto

Opción correcta

Incorrecto

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)
4. Incorrecto (Retroalimentación)

# Pregunta

4. Fíxate no mapa da actual Grecia:

Atopas algunha diferencia respecto á da Antigüidade?

# Respostas

Opción 1

Ningunha, Grecia mantivo a súa extensión territorial dende a época de Pericles.

Opción 2

Ten menos extensión territorial: faltan os territorios de Asia Menor, e as colonias que fundaron ao longo das costas mediterráneas.

Opción 3

Ten menos extensión territorial, só faltan os territorios de Asia Menor.

Opción 4

Ningunha, ten a mesma extensión territorial na península balcánica.

# Retroalimentación

Incorrecto

Opción correcta

Incorrecto

Incorrecto

# Solución

1. Incorrecto (Retroalimentación)
2. Opción correcta (Retroalimentación)
3. Incorrecto (Retroalimentación)
4. Incorrecto (Retroalimentación)

# Pregunta

5. A península de Anatolia, na actualidade Turquía, formaba parte do mundo da antiga Grecia:

# Respostas

Opción 1

Pola localización das cidades situadas na costa da chamada Asia Menor, coma Troia.

Opción 2

Polas achegas da península de Anatolia á agricultura.

Opción 3

Formou parte do Imperio de Alexandre Magno.

Opción 4

Nas súas costas os gregos fundaron polis como Ampurias e Esparta.

# Retroalimentación

Opción correcta

Incorrecto

Incorrecto

Incorrecto

# Solución

1. Opción correcta (Retroalimentación)
2. Incorrecto (Retroalimentación)
3. Incorrecto (Retroalimentación)
4. Incorrecto (Retroalimentación)

# Pregunta

6. A "Magna Grecia" está... e comprende:

# Respostas

Opción 1

O sur da actual Italia e a illa de Sardeña.

Opción 2

O sur da actual Italia e a illa de Sicilia.

Opción 3

O sur da actual Italia e as illas de Creta e Sicilia.

Opción 4

A península Balcánica e a do Peloponeso.

# Retroalimentación

Incorrecto

Opción correcta

Incorrecto

Incorrecto

# Solución

1. Incorrecto (Retroalimentación)
2. Opción correcta (Retroalimentación)
3. Incorrecto (Retroalimentación)
4. Incorrecto (Retroalimentación)

Páxina 13 de 36

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)